open-index/open-wikipedia-markdown huggingface dataset:
Kanlaons

**Kanlaons** (, , , ) ir aktīvs stratovulkāns Negrosas salā Filipīnās. Atrodas salas ziemeļdaļā uz Austrumnegrosas un Rietumnegrosas provinču robežas 36 km uz dienvidaustrumiem no Bakolodas. Vulkāna augstums ir  vjl (27. augstākais kalns Filipīnās un 43. augstākais salu kalns pasaulē), tā pamatnes diametrs ir ap . Vulkāna apkārtnē 1934. gadā izveidots Kanlaona kalna dabas parks  platībā. Populārs tūrisma objekts.

Kanlaons ir viens no aktīvākajiem Filipīnu vulkāniem; kopš 1819. gada izvirdis 30 reizes. Izvirdumi parasti ir maza vai vidēja apjoma ar nelielu pelnu izdalīšanos apkārtnē.

1996. gada 10. augustā vulkāns neprognozēti izvirda, nogalinot trīs kalnā kāpējus. Pēdējais izvirdums noticis .

## Atsauces

## Ārējās saites
The Front Page (1974. gada filma)

***The Front Page*** ir 1974. gada ASV melnā kinokomēdija, kuras režisors ir Billijs Vailders. Filmā galvenās lomas atveido Džeks Lemons, Volters Matau, Vinsents Gerdenija, Sūzana Sarandona, Allens Gārfīlds, Deivids Veins, Čārlzs Dērnings, Ostins Pendltons un Kerola Bērneta. Filma balstīta uz Bena Hekta un Čārlza Makartūra tāda paša nosaukuma 1928. gada lugu. Šī ir jau trešā lugas filmas adaptācija pēc Luisa Mailstouna tāda paša nosaukuma 1931. gada filmas un Hauarda Hoksa 1940. gada filmas "Viņa meitene Piektdiene".

Filma stāsta par laikraksta redaktoru, kurš mēģina pierunāt savu labāko reportieri atspoguļot vēl pēdējo stāstu pirms viņa došanas pensijā un kāzām.

Filmas *The Front Page* pirmizrāde notika  un to izplatīja *[[Universal Pictures]]*. Filma saņēma galvenokārt pozitīvas kritiķu atsauksmes un bija finansiāli veiksmīga, nopelnot 15 miljonus ASV dolāru pie 4 miljonu budžeta. Filmu nominēja Zelta globusa balvai kategorijā "Labākais mūzikls vai kinokomēdija", savukārt gan Lemons, gan Matau tika nominēti kategorijā "Labākais aktieris mūziklā vai kinokomēdijā". Tīmekļa vietnē *[[Rotten Tomatoes]]* filmai ir 60% vērtējums.

## Atsauces

## Ārējās saites
Rietumu Visajas

**Rietumu Visajas** (, , ) vai **VI reģions** (*Region VI*) ir viens no Filipīnu reģioniem valsts vidusdaļā. Aizņem Visaju salu rietumdaļu un iekļauj 5 provinces un 1 neatkarīgo pilsētu. Reģiona centrs un lielākā pilsēta ir Iloilo.

## Ģeogrāfija
Reģions atrodas Visaju salu grupas rietumdaļā. Sastāv no divām galvenajām salām — Panajas un Gimarasas, kā arī daudzām mazākām saliņām. Ziemeļrietumos karastus apskalo Visaju jūra, ziemeļos — Sibujanas jūra, bet rietumos — Sulu jūra. Salas galvenokārt vulkāniskas izcelsmes, kalnainas; augstākā virsotne ir Madjaass 2117 m vjl Panajas salas vidienē. Valda tropu klimats.

## Administratīvais iedalījums
thumb|300px|left|upright=0.95|Rietumu Visaju reģiona administratīvais iedalījums
 

**Piezīmes**

## Atsauces

## Ārējās saites
Rodeo

**Rodeo** () ir tradicionāls sporta veids Ziemeļamerikā, vēsturiski attīstījies meksikāņu un amerikāņu kovboju vidū. Tiek uzskatīts, ka rodeo kā atklāts sporta pasākums pirmo reizi notika Teksasas pilsētā Pekosā (Pekosas apgabals) 1883. gadā.

## Sporta veida apraksts
Rodeo ietver vairāku veidu sacensības, kas tiek rīkotas vai nu atsevišķi, vai kā daļa no vienas lielas sacensības: savvaļas buļļu sacīkstes, ar zirgu bez segliem un seglotu zirgu skriešanās sacīkstes, buļļa ķeršana ar laso, buļļa nogāšana, auļošana starp mucām utt.

Slavenākās sacensības, kuras bieži sauc par "rodeo" — sacīkstes uz "savvaļas buļļa" vai zirga. Kovbojam ne tikai jānoturas zirga mugurā 8 sekundes, bet arī jāparāda dzīvnieka potenciāls, to pamudinot ar piešiem. Ja bullis vai zirgs nav pietiekami “uzkurināts”, tiesneši var likt startēt atkārtoti ar citu dzīvnieku.

Lai zirgs paceltos uz pakaļkājām, tam tiek uzvilkta īpaša josta. Kad zirgs atpūšas, josta tiek atbrīvota. Jātnieks uzkāpj zirgā un atveras vārti, kas ved uz arēnu. Tajā pašā laikā cilvēks, kurš stāv aiz zirga, cieši pievelk jostu, kas sāpīgi iespiežas zirga ķermenī. Sāpes, kas rodas, saspiežot zirga krustu īpaši jutīgu nervu, ir nepanesami mokošas: tas sāk spārdīties un ceļas pakaļkājās un atkāpjas, cenšoties atbrīvoties no jostas, kas rada ciešanas zirgam.

Rodeo ar buļļiem piedalās arī tā sauktie “klauni” — *bulfaiteri*, kuri novērš buļļa uzmanību pēc kovboja kritiena no tā. Rodeo ir arī daudzveidīga “papildu” priekšnesumu programma, piemēram, ir savvaļas govs slaukšana vai bērnu rodeo — kur buļļa vietā uz aitām “jāj” mazie kovboji.

## Atsauces

## Ārējās saites
Ādažu novada ģerbonis

**Ādažu novada ģerbonis** ir viens no Ādažu novada oficiālajiem simboliem. Tā autors ir Edgars Sims un tas pieņemts 2022. gada 27. janvārī. No ģerboņa ir atvasināts Ādažu novada karogs, kuru apstiprināja 2022. gada 8. jūlijā.

## Heraldiskais apraksts
Dalīts galvā ar zilu un sudrabu. Sudraba laukā zila smaile, uz tās zelta Dortmaņa lobēlija ar diviem sudraba ziediem ševrona veidā un vienu tādu pašu ziedpumpuru.

Sudrabs simbolizē patiesību un atklātumu, zelts simbolizē cēlsirdību un bagātību, savukārt, zilā krāsa simbolizē Gauju un Rīgas līci. Ševrons simbolizē Gaujas ieteku jūrā, bet dalījums un smaile kopā veido stilizētu burtu “Ā”, kas simbolizē novada nosaukumu. Dortmaņa lobēlija iekļauta ģerbonī gan kā ģimenes simbols, gan arī tāpēc, ka Ādažu novads ir viena no retajām vietām Latvijā, kur šis augs aug.

## Iepriekšējais ģerbonis
left|thumb|118x118px|Ādažu novada ģerbonis (2009–2021)
Iepriekšējā Ādažu novada (2006–2021) ģerbonim par pamatu bija ņemts pielāgots Rīgas rajona Ādažu pagasta ģerbonis, kuru Valsts heraldikas komisija apstiprināja 1999. gada 29. jūlijā. Ģerboņa, kurā sudraba laukā bija redzama zaļa ūdensrozes lapa ar baltu ziedu, autors bija Ādažu pagasta būvvaldes arhitekts Andris Lapiņš, kurš atsaucās uz daudzajiem Ādažu apkārtnes ezeriem un tajos augošajām ūdensrozēm. 2009. gadā ģerboņa forma tika izmainīta un tam tika pievienota zaļa pavedienapmale. 2021. gadā tika atjaunots Ādažu pagasta oriģinālais ģerbonis.

### Heraldiskais apraksts
Sudraba laukā zaļa ūdensrozes lapa, uz tās – balts zieds. Zaļa pavedienapmale.

## Atsauces
Čārlzs Dērnings

**Čārlzs Edvards Dērnings** (; dzimis , miris ) bija amerikāņu aktieris, kurš piedalījies vairāk nekā 200 filmās, televīzijas šovos un lugās.

Piedalījies tādās filmās kā Braiena De Palmas šausmu filmā *[[Sisters]]* (1972), Džordža Roja Hilla komēdijā "Dzelonis" (1973), Billija Vaildera melnajā komēdijā ''The Front Page'' (1974), Toma Grīsa vesternā *[[Breakheart Pass]]* (1975), Sidnija Lūmeta krimiālfilmā "Karstākais dienas laiks" (1975), Džeimsa Froulija muzikālajā komēdijā *[[The Muppet Movie]]* (1979), Ulu Grosbarda krimināldrāmā *[[True Confessions]]* (1981), Sidnija Polaka romantiskajā komēdijā "Sirdspuķīte" (1982), Vorena Bītija kriminālkomēdijā "Diks Treisijs" (*Dick Tracy*, 1990) un brāļu Koenu komēdijdrāmā "O, brāl, kur tu esi?" (2000). Ticis nominēts Amerikas Kinoakadēmijas balvai kategorijā "Labākais aktieris otrā plāna lomā" par filmām *[[The Best Little Whorehouse in Texas]]* (1982) un "Būt vai nebūt" (*To Be or Not to Be*, 1983).

## Atsauces

## Ārējās saites
Aizkraukles novada ģerbonis

**Aizkraukles novada ģerbonis** ir viens no Aizkraukles novada oficiālajiem simboliem. Ģerbonis tika izveidots, par pamatu ņemot Aizkraukles ģerboni.

## Heraldiskais apraksts
Dalīts pēdā ar zilu un sudrabu; augšējā laukā trīs dīseles veidā liktas pie pamatnes savienotas zelta ozola lapas, starp tām trīs sudraba piecstaru zvaigznes; zelta pavedienapmale.

Trīs ozola lapas simbolizē Pļaviņu HES turbīnas, kuras griež Daugavas ūdens. Trīs zvaigznes — trīs Latvijas vēsturiskie novadi: Vidzeme, Sēlija, Zemgale. Apakšā sudraba Daugava.

## Atsauces
Augšdaugavas novada ģerbonis

**Augšdaugavas novada ģerbonis** ir viens no Augšdaugavas novada oficiālajiem simboliem.

## Heraldiskais apraksts
Dalīts galvā ar viļņotu griezumu: zils un sudrabs. Augšējā laukā plīvojošs sudraba karogs ar trīsdaļīgi šķeltiem galiem, apakšējā — no zāļaina pakalna izaugošs tāds pats ozols.

Ģerboņa pamatā ir iepriekšējais Daugavpils novada ģerbonis un Ilūkstes novada ģerbonis. No Daugavpils novada ģerboņa atvasināts ir karogs un zilais fons uz kura tas ir. Karogs aizgūts no vidusslaiku Dinaburgas pils bruņinieku karogiem, savukārt zilā krāsa simbolizē Latgali. No Ilūkstes novada ģerboņa ir cēlies zaļš ozols. Ozols aug no abām pusēm — vienā variantā no spēcīgām saknēm, otrā variantā izaugošs no zaļas pamatnes. Ozola zaļā krāsa simbolizē Sēliju.

## Atsauces
Kerola Bērneta

**Kerola Kreitone Bērneta** (; dzimusi ) ir amerikāņu komiķe, aktrise un dziedātāja.

Kļuvusi atpazīstama ar skeču šovu *[[The Carol Burnett Show]]*, ko pārraidīja *[[CBS]]* kanālā no 1967. līdz 1978. gadam. Tas bija viens no pirmajiem televīzijas šoviem, kuru vadīja sieviete. Savas karjeras laikā saņēmusi vairākus apbalvojumus, tai skaitā sešas ''Emmy'' balvas, ''Tony'' balvu, ''Grammy'' balvu un septiņas Zelta globusa balvas.

Savu pirmo *Emmy* balvu saņēmusi 1962. gadā par dalību televīzijas šovā *[[The Garry Moore Show]]*. 11 gadus vadījusi šovu *The Carol Burnett Show*, kas apvienoja dažādus komiskus skečus ar mūziku un deju.

Piedalījusies arī vairākās filmās, kā *[[Pete 'n' Tillie]]* (1972), ''The Front Page'' (1974), *[[A Wedding]]* (1978), *[[The Four Seasons]]* (1981), ''Annie'' (1982), *[[Noises Off]]* (1992) un "Hortons" (2008). Atveidojusi lomu arī drāmas seriālā "Labāk zvaniet Solam" (2022).

Bērnetas vārdā ir nosaukta Kerolas Bērnetas balva, ko Zelta globusa balvu pasniegšanas ceremonijās kopš 2019. gada pasniedz "par izcilu ieguldījumu televīzijā vai ārpus tās".

## Atsauces

## Ārējās saites
Bakoloda

**Bakoloda** (filipīniešu un ) ir neatkarīga pilsēta Filipīnu centrālajā daļā, Negrosas salas rietumu krastā pie Gimarasas šauruma. Kopš 2024. gada atkalizveidotā Negrosas Salas reģiona viens no administratīvajiem centriem (otrs ir Dumagete). Kopā ar apkārtējām pilsētām un municipalitātēm veido aglomerāciju ar vairāk kā 1,4 miljoniem iedzīvotāju un ir otra lielākā pilsēta Visaju salās pēc Sebu. Neietilpst Rietumnegrosas provincē, bet ir tās administratīvais centrs. Vairums pilsētas iedzīvotāju runā ilongu valodā. Nozīmīgs reģiona ekonomikas, transporta, kutūras un izglītības centrs.

## Vēsture
16. gadsimtā Lupitas upes krastā pastāvēja Magsungajas (*Magsungay*) ciems, kuru pēc katoļu misijas izveides sāka dēvēt par Sansebastjanu de Magsungaju (*San Sebastián de Magsung̃ay*). 18. gadsimta vidū ciemam uzbruka Sulu moro karotāji un ciemu pārcēla tālāk iekšzemē uz kalnaināku apvidu, ko dēvēja par Bakolodu (*Bacólod*) tagadējās Granadas barangajas vietā. 1788. gadā Bakoloda tika pārveidota par pastāvīgu draudzi, ko apkalpoja mācītājs no netālās Bago. 1849. gadā uz Bakolodu no Himamailanas pārcēla Negrosas provinces centru, bet 1889. gadā Bakoloda kļuva par jaunizveidotās Rietumnegrosas provinces centru. 1938. gadā Bakolodai piešķirts pilsētas statuss, bet 1984. gadā — neatkarīgās pilsētas statuss.

## Atsauces

## Ārējās saites
Eiropiešu izcelsmes afrikāņi

thumb|Zimbabves sieviešu lauka hokeja komanda, kas 1980. gada olimpiskajās spēlēs izcīnīja zelta medaļas
**Eiropiešu izcelsmes afrikāņi** jeb **baltādainie afrikāņi** ir Āfrikā dzimuši vai pastāvīgi dzīvojoši eiropiešu izcelsmes cilvēki, kuri identificējas kā "baltādainie".

Pirms dekolonizācijas Āfrikā dzīvoja 10 miljoni baltādaino, kas bija sastopami visās kontinenta daļās, jo īpaši Dienvidāfrikā (afrikāneri un briti), Dienvidrietumu Āfrikā (vācieši), Alžīrijā (franči), Rodēzijā (pārsvarā briti), Kenijā (briti) un Angolā (portugāļi). Kolonijām iegūstot neatkarību, daudzi no viņiem kontinentu pameta, tomēr dažās galvenokārt Āfrikas dienvidu valstīs baltādainie afrikāņi joprojām ir viena no dominējošajām mazākumgrupām.

Āfrikas valsts ar vislielāko baltādaino afrikāņu jeb eiropiešu izcelsmes iedzīvotāju skaitu ir Dienvidāfrikas Republika — aptuveni 4,9 miljoni (8,7 % iedzīvotāju). Lai gan baltādainajiem afrikāņiem vairs nav īpašas privilēģijas, atsevišķos reģionos viņi joprojām kontrolē lielu daļu rūpniecības un lauksaimniecības. Līdz pat 20. gadsimta 40. gadiem Dienvidāfrikā baltādaino iedzīvotāju īpatsvars pastāvīgi pieauga, sasniedzot 21 %, melnādaino īpatsvars samazinājās līdz 67 %, bet krāsaino un aziātu īpatsvars — līdz 12 %. Taču 1980. gadā, neraugoties uz pakāpenisku baltādaino skaita pieaugumu, to īpatsvars Dienvidāfrikā samazinājās līdz 16 %, 1990. gadā — līdz 13,8 %, bet 2001. gadā jau līdz 9,6 %.

## Ārējās saites
Dekolonizācija

**Dekolonizācija** ir koloniālisma likvidēšanas process, kas attiecas uz Eiropas koloniju (domīniju, protektorātu un mandātu teritoriju), galvenokārt Āfrikā un Āzijā pēc Otrā pasaules kara.

Pēc koloniālās valdīšanas atcelšanas koloniālo īpašumu robežas kļuva par jauno valstu robežām, neņemot vērā to etniskās īpatnības. Tas kļuva par vienu no iemesliem regulāriem etniskajiem konfliktiem. Nacionālo valstu veidošanos Āfrikā un Āzijā pavadīja gandrīz vispārēja autoritāru politiskās pārvaldes formu ieviešana, personiskās un etniski reliģiskās saites kļuva par galvenajām reālās politiskās vadības metodēm, uzplauka korupcija. Bijušās metropoles neatteicās no ietekmes uz savām bijušajām kolonijām. Jau 20. gadsimta 50. gados parādījās termins "neokoloniālisms", kas apzīmē vienas suverēnas valsts slepenas pakļaušanas mehānismus citai, attīstītākai valstij. Tā 20. gadsimta 60. gados Francija sāka īstenot tā saukto "sadarbības politiku" savās bijušajās kolonijās, kas skāra militāro, finanšu un kultūras jomu. Ja agrāk eiropieši emigrēja uz kolonijām, tad tagad migrācija notiek pretējā virzienā.

## Dekolonizācija postpadomju telpā
2023. gada aprīlī Ukrainas prezidents Volodimirs Zelenskis parakstīja likumu par toponīmikas "dekolonizāciju", kas aizliedz ar Krieviju saistītus vietvārdus. Aizliegti ne tikai jauni nosaukumi, bet noteikts mainīt arī vecos nosaukumus.

## Atsauces

## Ārējās saites
Bērneta

**Bērneta** (*Burnett*) ir skotu uzvārds. Tas atvasināts no senfranču vārda *burnete*, *brunete*, kas ir vārda *brun* ('brūns', 'tumši brūns') deminutīvs. Vēl viena iespējamā uzvārda izcelsme ir no *burnete*, augstas kvalitātes vilnas auduma, kas sākotnēji nokrāsots tumši brūnā krāsā.

Bērneta var būt:

* Erīna Bērneta (*Erin Burnett*; dzimusi 1976. gadā) — amerikāņu ziņu vadītāja un žurnāliste;
* Kerola Bērneta (*Carol Burnett*; dzimusi 1933. gadā) — amerikāņu komiķe, aktrise un dziedātāja.
Sindija Viljamsa

**Sindija Viljamsa** (; dzimusi , mirusi ) bija amerikāņu aktrise un producente.

Pazīstama ar lomām televīzijas situāciju komēdijseriālos *[[Happy Days]]* (1975—1979) un *[[Laverne & Shirley]]* (1976—1982). Piedalījusies arī filmās *[[Travels with My Aunt]]* (1972), "Amerikāņu grafiti" (1973), par ko saņēma BAFTA kino balvas nomināciju kā labākā aktrise otrā plāna lomā, un "Saruna" (1974).

Viljamsa nomira 75 gadu vecumā  Losandželosā.

## Atsauces

## Ārējās saites
Rietumnegrosa

**Rietumnegrosa** (, , ) ir viena no Filipīnu provincēm valsts vidusdaļā, Negrosas Salas reģionā. Aizņem Negrosas salas ziemeļrietumu daļu, kā arī vairākas mazākas salas piekrastē. Administratīvi dalās 12 pilsētās un 19 municipalitātēs un sīkāk 601 barangajā. Provinces centrs ir neatkarīgā pilsēta Bakoloda, kas provincē neietilpst, bet lielākā pilsēta ir Kabankalana. Apdzīvo galvenokārt ilongi, bet ziemeļaustrumu daļā arī sebuāņi.

## Vēsture
Province izveidota 1890. gadā, sadalot visu salu iekļaujošo Negrosas provinci pārsvarā sebuāņu (Austrumnegrosa) un ilongu (Rietumnegrosa) apdzīvotos sektoros.

## Ārējās saites
Aklums (filma)

**"Aklums"** () ir 2008. gada Brazīlijas, Kanādas un Japānas trillera filma angļu valodā, kuras režisors ir Fernandu Meireliss. Filmā galvenās lomas atveido Džūliana Mora, Marks Rafalo, Alisi Braga, Jusuke Iseja, Jošino Kimura, Denijs Glovers un Gaels Garsija Bernals. Filma balstīta uz Žuze Saramagu tāda paša nosaukuma 1995. gada romānu.

Filma stāsta par pilsētu, kuru piemeklē epidēmija, kas padara cilvēkus aklus.

Saramagu sākotnēji atteicās pārdot romāna adaptācijas tiesības, tomēr producenti viņu pierunāja, ar noteikumu, ka filmas darbība norisināsies nenosauktā un neatpazīstamā pilsētā. Filmas "Aklums" pirmizrāde notika  Kannu kinofestivālā, kur tā sacentās par Zelta palmas zaru un bija festivāla atklāšanas filma. Filma saņēma dalītas kritiķu atsauksmes, lai gan tā iekļuva daudzu kritiķu gada labāko filmu sarakstos. Tīmekļa vietnē *[[Rotten Tomatoes]]* filmai ir 44% vērtējums.

## Atsauces

## Ārējās saites
Zemgales ģerbonis

**Zemgales vēsturiskās zemes ģerbonis** ir viens no pieciem oficiālajiem latviešu vēsturisko zemju ģerboņiem.

## Heraldiskais apraksts
Zilā laukā sudraba alnis.

## Vēsture
Zemgales ģerboni izstrādāja mākslinieks Kārlis Krauze Riharda Zariņa vadībā, un tas apstiprināts 1930. gada 26. aprīlī ar Ministru prezidenta parakstītajiem noteikumiem par Latvijas apgabalu ģerboņiem.

## Skatīt arī
* Kurzemes un Zemgales hercogistes ģerbonis

## Atsauces
Gimarasas šaurums

**Gimarasas šaurums** (, ) ir ap  garš un šaurākajā vietā ap  plats jūras šaurums Filipīnu arhipelāgā, kas savieno Visaju jūru ziemeļaustrumos ar Sulu jūras Panajas līci dienvidos un atdala Visaju arhipelāga Negrosas salu austrumos no Panajas un Gimarasas rietumos. Šaurumā vairākas nelielas salas, lielākā no kurām ir Inampulungana dienvidos un Tagubanhana ziemeļos. Lielākās pilsētas krastos ir Bokoloda un Iloilo. Nozīmīgs zvejas rajons; gada nozveja ap  tonnu.

## Atsauces

## Ārējās saites
Gimarasa

**Gimarasa** (*Guimaras*) ir sala Filipīnu arhipelāgā, administratīvi ietilpst Rietumu Visaju reģionā, kur kopā ar Inampulunganu un citām mazākām saliņām veido Gimarasas provinci. Apdzīvo galvenokārt ilongi. Administratīvi dalās piecās municipalitātēs, no kurām lielākā ir Buenavista ziemeļos, bet administratīvais centrs ir Hordana salas rietumdaļā. Visa sala tiek pieskaitīta Iloilo pilsētas aglomerācijai.

## Ģeogrāfija
Izvietojusies arhipelāga dienvidaustrumos Visaju salu grupā.  platais Gimarasas šaurums austrumos to atdala no Negrosas salas, bet  platais Iloilo šaurums rietumos — no Panajas. Dienvidos krastus apskalo Sulu jūras Panajas līcis. Krasta līnija mēreni izrobota, dienvidu un dienvidaustrumu piekrastē vairākas nelielas saliņas. Sala vulkāniskas izcelsmes, pauguraina, augstākais kalns ir Dinulmans  vjl salas vidusdaļā. Valda subekvatoriāls musonu klimats. Salas dienvidu piekrastē kopš 1990. gada izveidots Taklongas salas jūras rezervāts 11 km² platībā koraļļu rifu un jūras pļavu aizsardzībai.

## Atsauces

## Ārējās saites
Bauskas novada ģerbonis

**Bauskas novada ģerbonis** ir viens no Bauskas novada oficiālajiem simboliem.

## Heraldiskais apraksts
Zilā laukā sudraba ševrons, labajā augšējā stūrī zelta lauva.

Zelta lauva ir Bauskas pilsētas simbols, kas simbolizē bagātību un labklājību, savukārt zilā krāsa un sudraba ševrons simbolizē Bauskas novada upes.

## Atsauces
Zēni malā

**"Zēni malā"** () ir 1995. gada ASV komēdijdrāmas filma, kuras režisors ir Herberts Ross. Filmā galvenās lomas atveido Vūpija Goldberga, Mērija Luīza Pārkere, Drū Berimora un Metjū Makonahijs. Šī bija pēdējā režisētā Rosa filma.

Filma stāsta par trīs dažādām sievietēm, katra ar savām problēmām, kuras kopīgi dodas ceļā cauri visai valstij.

Filmas "Zēni malā" pirmizrāde notika  un to izplatīja *[[Warner Bros. Pictures]]*. Filma saņēma pozitīvas kritiķu atsauksmes un nopelnīja 47,4 miljonus ASV dolāru. Tīmekļa vietnē *[[Rotten Tomatoes]]* filmai ir 73% vērtējums.

## Atsauces

## Ārējās saites
Lielpilsētas teritorija

[thumbnail|upright=1.2|[Ņujorkas lielpilsētas teritorijas satelītuzņēmums naktī]]
**Lielpilsētas teritorija**, arī **metropoles reģions**, ir blīvi apdzīvota lielpilsēta, tās aglomerācija un apkārtējās teritorijas ar rūpniecības kvartāliem, transporta mezgliem, guļamrajoniem, parkiem un tā tālāk. Lielpilsētas teritoriju var veidot arī vairāk nekā viena lielpilsēta un tām pieguļošās piepilsētas un priekšpilsētas. Lielpilsētu teritorijas definīcija dažādās valstīs atšķiras.

## Atsauces

## Ārējās saites
18. gadsimts p.m.ē.

**18. gadsimts p.m.ē.** bija gadsimts, kas sākās 1800. gadā p.m.ē. un beidzās 1701. gadā p.m.ē.

thumbnail|upright=1.5|Tuvie Austrumi ap 1800. gadu p.m.ē.
## Eiropa
* Krētā turpināja pastāvēt Mīnojiešu civilizācija.

## Āzija
* Aptuveni no 1792. līdz 1750. gadam p.m.ē. Babilonijā valdīja Hammurapi.
* 1772. gadā p.m.ē. ieviesti Hammurapi likumi, kas ir viens no senākajiem atšifrētajiem rakstiem.
* Vrangeļa salā izmira pēdējā mamutu suga.

## Āfrika
* Senajā Ēģiptē valdīja 13. dinastijas faraoni, ap 1725. gadu p.m.ē. sāka valdīt arī 14. dinastijas faraoni.

## Atsauces

## Ārējās saites
Alberts Džonstons

**Alberts Sidnijs Džonstons** (angļu: *Albert Sidney Johnston*, 1803—1862) bija amerikāņu militārais darbinieks, kurš dienēja ASV, Teksasas un Amerikas Valstu Konfederācijas (AVK) armijās. Viņš tika uzskatīts par vienu no izcilākajiem Dienvidu ģenerāļiem. Uzzinot par Džonstona nāvi, prezidents Džefersons Deiviss teica: "Šī cilvēka zaudējums bija pagrieziena punkts mūsu liktenī."

## Biogrāfija
Džonstons dzimis Vašingtonā, Kentuki štatā. Lai gan viņš dzimis Kentuki, Alberts Džonstons lielāko dzīves daļu nodzīvoja Teksasā, kuru viņš uzskatīja par savām mājām. Viņš ieguva izglītību Transilvānijas Universitātē Leksingtonā, kur iepazinās ar nākamo Amerikas Konfederatīvo Valstu prezidentu Džefersonu Deivisu. Abi vēlāk mācījās Vestpointā. 1826. gadā viņš pabeidza akadēmiju kā leitnants ASV 2. kājnieku pulkā.

Džonstons tika iecelts amatos Ņujorkā un Misūri, kā arī 1832. gadā piedalījās Melnā vanaga karā.

Pēc pārcelšanās uz Teksasu 1836. gadā viņš Teksasas Neatkarības kara laikā iestājās Teksasas armijā kā ierindas karavīrs. 1836. gada 5. augustā viņš tika iecelts par Teksasas Republikas armijas ģenerāladjutantu. 1837. gada 31. janvārī viņš kļuva par Teksasas armijas komandējošo vecāko brigādes ģenerāli. No 1838. līdz 1840. gadam viņš bija Teksasas Republikas kara sekretārs.

1856. gadā Džonstons vadīja ASV karaspēku pret Brigamu Jangu un viņa mormoņu sekotājiem, kuri konfliktēja ar ASV valdību par kontroli pār Jūtas apgabalu. Konfliktā, kas pazīstams kā Jūtas karš (1857–1858), izdevās izvairīties no lielas asinsizliešanas un izdevās atcelt Jangu no Jūtas gubernatora amata. 1857. gadā Džonstons tika paaugstināts par brigādes ģenerāli, bet 1860. gada decembrī viņš tika pārcelts uz Kaliforniju, kur komandēja Klusā okeāna departamentu.
## Amerikas pilsoņu karš
Džonstons 1861. gada maijā atkāpās no ASV Armijas pēc tam, kad Teksasa, kur viņš bija dzīvojis tik ilgi, pasludināja neatkarību un drīz pievienojās Amerikas Konfederatīvajām Valstīm. Būdams bijušais ASV Armijas ģenerālis, 58 gadus vecais Džonstons tika uzskatīts par vienu no Dienvidu augstākajiem un pieredzējušākajiem virsniekiem. Viņu ļoti cienīja Konfederācijas prezidents Džefersons Deiviss. Viņš bija viens no tikai astoņiem Konfederācijas virsniekiem, kas AVK armijā tika paaugstināts ģenerāļa pakāpē. 1861. gada 10. septembrī Džonstonam tika uzticēta plašā Konfederācijas teritorija, izņemot piekrastes apgabalus. Viņš kļuva par Konfederācijas armijas komandieri Amerikas pilsoņu kara Rietumu frontē.

Uzbrukumā 1862. gada 6. aprīlī Džonstons tika ievainots, lode trāpīja viņa augšstilba artērijā. Viņu neizdevās izglābt, un pulksten 14:30 viņš mira asins zuduma dēļ. Ģenerālis Džonstons bija visaugstākā ranga ASV Pilsoņu kara upuris abās karojošajās pusēs, un viņa nāve bija smags trieciens Konfederācijas armijas morālei.

## Ārējās saites

*Eliza Johnston, Wife Of Confederate General Albert Sidney Johnston
*Albert Sidney Johnston at *[[Handbook of Texas]] Online*
Herberts Ross

**Herberts Deivids Ross** (; dzimis , miris ) bija amerikāņu aktieris, horeogrāfs, režisors un producents. Nominēts divām Amerikas Kinoakadēmijas balvām un ''Tony'' balvai.

Vislabāk pazīstams, režisējot mūziklus un komēdijas, kā *[[Goodbye, Mr. Chips]]* (1969), *[[The Owl and the Pussycat]]* (1970), "Nospēlē vēlreiz, Sem" (*Play It Again, Sam*, 1972), *[[The Sunshine Boys]]* (1975), *[[Funny Lady]]* (1975), *[[The Goodbye Girl]]* (1977), *[[California Suite]]* (1978), *[[Pennies from Heaven]]* (1981), "Brīvie" (*Footloose*, 1984), "Dzelzs magnolijas" (1989) un "Zēni malā" (1995). Viens no Rosa zināmākajiem darbiem ir arī mistērijas žanra filma *[[The Last of Sheila]]* (1973). Par drāmu *[[The Turning Point]]* (1977) nominēts Kinoakadēmijas balvai kategorijās "Labākais režisors" un "Labākā filma" (kā producents). Saņēmis arī Zelta globusa balvu kategorijā "Labākais režisors".

Pazīstams arī ar darbu Brodvejā, kur strādājis par horeogrāfu un sadarbojies ar tādām personām kā Bārbru Streisandi, Stīvenu Sondheimu un Ričardu Rodžersu.

## Ārējās saites
Kīlargo (filma)

**"Kīlargo"** () ir 1948. gada ASV *[[film noir]]* krimināldrāmas filma, kuras režisors ir Džons Hjūstons. Filmā galvenās lomas atveido Hamfrijs Bogarts, Edvards Robinsons, Lorēna Bekola, Laionels Berimors un Klēra Trevora. Filma balstīta uz Maksvela Andersona tāda paša nosaukuma 1939. gada lugu.

Filma stāsta par armijas veterānu Frenku Makklaudu (Bogarts), kurš ierodas pie sava karā kritušā drauga ģimenes. Drīz viņus visus saņem gūstā nežēlīgs gangsteris Džonijs Roko (Robinsons).

Filmas "Kīlargo" pirmizrāde notika  un to izplatīja *[[Warner Bros. Pictures]]*. Šī bija ceturtā un pēdējā filma pēc "Kam ir un kam nav" (*To Have and Have Not*, 1944), "Dziļais miegs" (1946) un "Tumšā pāreja" (*Dark Passage*, 1947), kurā Bogarts filmējās kopā ar Bekolu. Par savu tēlojumu, Trevora saņēma Amerikas Kinoakadēmijas balvu kategorijā "Labākā aktrise otrā plāna lomā". Tīmekļa vietnē *[[Rotten Tomatoes]]* filmai ir 97% vērtējums.

## Atsauces

## Ārējās saites
Gimarasa (province)

**Gimarasa** (, , ) ir viena no Filipīnu provincēm valsts vidusdaļā, Rietumu Visaju reģionā. Aizņem Gimarasas salu, kā arī vairākas mazākas salas piekrastē, lielākās no kurām ir Inampulugana, Panobolona un Givanona. Administratīvi dalās 5 municipalitātēs un sīkāk 98 barangajās. Provinces centrs atrodas Hordanas municipalitātē, bet lielākā pēdz iedzīvotāju skaita ir Buenavistas municipalitāte. Apdzīvo galvenokārt ilongi. Galvenā ekonomikas nozare ir lauksaimniecība (mango) un zveja.

## Vēsture
Kā pastāvīgs pagasts (draudze) Gimarasa pirmoreiz izveidots 1755. gadā. Kopš 1966. gada Iloilo provinces apakšprovince, bet kopš 1992. gada patstāvīga province.

## Ārējās saites
Laionels Berimors

**Laionels Berimors** (; dzimis , miris ) bija amerikāņu skatuves un ekrāna aktieris, kā arī kinorežisors.

Saņēmis Amerikas Kinoakadēmijas balvu kategorijā "Labākais aktieris galvenajā lomā" par lomu filmā "Brīva dvēsele" (*A Free Soul*, 1931). Vislabāk pazīstams ar antagonista Mistera Potera lomu Frenka Kapras Ziemassvētku filmā "Brīnišķā dzīve" (1946). Par filmu *[[Madame X]]* (1929) nominēts Kinoakadēmijas balvai kategorijā "Labākais režisors".

Atveidojis lomas arī tādās filmās kā *[[Grand Hotel]]* (1932), "Vakariņas astoņos" (*Dinner at Eight*, 1933), *[[Mark of the Vampire]]* (1935), "Kamēliju dāma" (*Camille*, 1936), *[[Captains Courageous]]* (1937), "To nevar sev paņemt līdzi" (*You Can't Take It with You*, 1938), *[[Duel in the Sun]]* (1946) un "Kīlargo" (1948).

Laionela jaunākā māsa Ētele un brālis Džons Berimors arī bija aktieri.

## Ārējās saites
Panajas līcis

**Panajas līcis** (, ) ir plašs Sulu jūras līcis Filipīnu arhipelāga vidusdaļā starp Visaju salu grupas salām. Ziemeļos tas apskalo Panajas krastus, ziemeļrietumos — Gimarasas, bet austrumos — Negrosas. Sanhuaniko šaurums ziemeļaustrumos līci savieno ar Visaju jūru. Līča ziemeļrietumu galā pie ieejas Gimarasas šaurumā vairākas nelielas salas. Lielākās pilsētas krastos ir Iloilo Panajas salā un Kabankalana Negrosā. Gimarasas dienvidu krastā kopš 1990. gada izveidots Taklongas salas jūras rezervāts  platībā koraļļu rifu un jūras pļavu aizsardzībai.

## Atsauces

## Ārējās saites
Madrides sacelšanās

**Madrides sacelšanās** (spāņu: *Dos de Mayo*) bija 1808. gada 2. maija Madrides iedzīvotāju sacelšanās pret Francijas imperatora Napoleona Bonaparta karaspēka okupāciju, kas bija ievirze ilgstošam partizānu karam. Brutālā sacelšanās apspiešana un tai sekojošā Napoleona brāļa Žozefa pasludināšana par Spānijas karali izraisīja nemieru izplatīšanos visā Spānijā.

Madridē sacelšanās varoņiem tika uzstādīti vairāki pieminekļi, tostarp kritušo par Spāniju piemineklis.

## Vēsture
1808. gada 23. martā Napoleona karaspēks ieņēma Madridi. Karalim Karlosam IV nācās atteikties no troņa par labu savam dēlam Fernando VII, bet Napoleons abus ievilināja Francijas teritorijā un aizturēja. Franču komandiera Joahima Mirata mēģinājums izraidīt no valsts Karlosa IV meitu un jaunāko dēlu izraisīja tautas sacelšanos Madridē, kas tika apspiesta pēc vairāku stundu sīvām ielu cīņām. Vāji apbruņotie pilsētnieki iesaistījās ielu kaujās ar franču karaspēku. Mirats izsludināja karastāvokli un lielāko daļu karaspēka ieveda pilsētā, kur sākās sīvas kaujas. Pakāpeniski Francijas karaspēks ieguva kontroli pār pilsētu, un kaujās gāja bojā simtiem iedzīvotāju.

Pēc sacelšanās apspiešanas sekoja bargas represijas. 2. maija vakarā Mirats izveidoja militāro tribunālu. Tribunāls piesprieda nāvessodus visiem, kas tika sagūstīti ar ieročiem. Tajā pašā dienā izdotajā rīkojumā Mirats rakstīja: "*Madrides iedzīvotāji, kas ļāvuši sevi maldināt, ir nodevušies sacelšanās un slepkavībām. Ir izlietas franču asinis. Tas prasa atriebību. Visi tie, kas tika arestēti nemieru laikā ar ieročiem rokās, tiks nošauti.*" Visas publiskās sapulces tika aizliegtas, tika izdots rīkojums nodot ieročus Francijas iestādēm. Desmitiem sagūstīto pilsētnieku 2. un 3. maijā izpildīja nāvessodu.

Francijas okupācijas iestādes cerēja, ka viņu straujās un brutālās represijas parādīs iedzīvotājiem, ka viņi ir Spānijas saimnieki, taču patiesībā sacelšanās deva spēcīgu stimulu pretestībai. Turpmākajās nedēļās un mēnešos bruņotu demonstrāciju skaits pret frančiem sāka pieaugt. Ar 2. maiju sākās Pireneju karš.
## Atsauces

## Ārējās saites

* Notikumu apskats spāņu valodā
* Napoleon's Total War
Etnolingvistika

**Etnolingvistika** ir valodniecības nozare, kas pēta attiecības starp valodu un kultūru, kā arī dažādu etnisko grupu pasaules uztveres īpatnības. Tā ir valodniecības un etnoloģijas kombinācija, zinātne, kas pēta veselu kopienu aspektus, t. i., iezīmes, ar kurām viena kopiena atšķiras no citām.

Etnolingvistika pēta, kā pasaules uztveres un konceptualizācijas iezīmes ietekmē valodu, un parāda šo procesu saistību ar kultūru un sabiedrību. Kā piemēru var minēt to, kā dažādās kultūrās tiek izteikta orientēšanās telpā. Daudzās sabiedrībās debespušu nosaukumi, piemēram, austrumi un rietumi, ir atvasināti no vārdiem saullēkts un saulriets. Tomēr inuītu valodās, īpaši Grenlandē lietotajās valodās, pasaules malu nosaukumi ir balstīti uz ģeogrāfiskām norādēm, piemēram, upju virzienu un stāvokli attiecībā pret jūras līmeni.

## Ārējās saites
Ararata marze

thumb|Ararata marzes ģeogrāfiskais novietojums Armēnijā
**Ararata reģions** (armēņu: Արարատի մարզ) ir viena no Armēnijas 10 marzēm (reģioniem), kas robežojas ar Turciju rietumos, Azerbaidžānu (Nahčivānas Autonomā Republika) dienvidos, Vajocdzoras marzi dienvidaustrumos, Geharkunikas marzi austrumos, Kotajkas marzi un Erevānas metropoles rajonu ziemeļos, Armaviras marzi ziemeļrietumos. Administratīvais centrs ir Artašata. Citas pilsētas ir Ararata, Vedi, Masisa. Iedzīvotāju skaits — 260 367 (2011).

Mūsdienu Ararata marzi izveidoja ar Armēnijas Republikas 1995. gada 7. novembra likumu par administratīvi teritoriālo iedalījumu.


Attēls:Mount Ararat and the Araratian plain (cropped).jpg|Ararats
Attēls:Трасса Север-Юг. Армения. Участок Ерасх - Паруйр Севак.jpg|Ceļa posms 
Attēls:2014 Prowincja Ararat, Krajobraz widziany z klasztoru Chor Wirap (02).jpg|Kalni provinces centrālajā daļā


## Ārējās saites
Frics Zernike

**Frics Zernike** jeb **Fricis Cernike** (, ; dzimis , miris ) bija Nīderlandes fiziķis, matemātiķis un izgudrotājs. 1953. gadā ieguva Nobela prēmiju fizikā “par fāzes kontrasta metodes demonstrēšanu, īpaši par viņa izgudroto fāzes kontrasta mikroskopu”.

## Atsauces

## Ārējās saites
Neokoloniālisms

**Neokoloniālisms** ir sistēma, kurā attīstītās valstis pakļauj un ekspluatē jaunas, neattīstītas valstis un ekonomikas, tostarp tās, kas nesen atbrīvojušās no koloniālās politiskās atkarības, izmantojot nevienlīdzīgas ekonomiskās un tiešās militāri politiskās attiecības un līgumus, kas saistīti ar bijušās koloniālās sistēmas pilnīgu izgāšanos un koloniālo impēriju sabrukumu.

## Vēsture
Terminu "neokoloniālisms" pirmo reizi sāka plaši lietot, īpaši saistībā ar Āfriku, pēc dekolonizācijas procesa, kas izpaudās kā daudzu nacionālo neatkarības kustību cīņa kolonijās pēc Otrā pasaules kara. Pēc neatkarības iegūšanas dažu valstu līderi un opozīcijas grupas sāka apgalvot, ka viņu valstis ir pakļautas jauna veida koloniālismam, ko īsteno bijušās koloniālās lielvaras un citas attīstītās valstis. Kvame Nkruma, kas 1957. gadā kļuva par neatkarīgās Ganas Republikas prezidentu, bija pirmais kritiķis tam, kas vēlāk kļuva par klasisko neokoloniālisma definīciju. 

Aukstā kara laikā PSRS un ASV, Nepievienošanās kustības valstis un OSPAAAL (Āzijas, Āfrikas un Latīņamerikas tautu solidaritātes organizācija) par savu pirmo un galveno ienaidnieku uzskatīja neokoloniālismu. Turklāt neokoloniālisma izskaušana bija galvenais dažādu partizānu formējumu cīņas par neatkarību simbols.

## Ārējās saites
V. S. Van Daiks

**Vūdbridžs Strongs Van Daiks II** (; dzimis , miris ) bija amerikāņu kinorežisors un scenārists.

Savu karjeru sācis mēmā kino laikā, bet režisējis arī vairākas populāras skaņu filmas. Pazīstamākās no tām ir *[[Tarzan the Ape Man]]* (1932), "Tievais vīrs" (1934), *[[Manhattan Melodrama]]* (1934), "Sanfrancisko" (*San Francisco*, 1936), "Tievajam vīram pa pēdām" (*After the Thin Man*, 1936), "Marija Antuanete" (*Marie Antoinette*, 1938), *[[Another Thin Man]]* (1939) un *[[Shadow of the Thin Man]]* (1941). Par filmām "Tievais vīrs" un "Sanfrancisko" nominēts Amerikas Kinoakadēmijas balvai kategorijā "Labākais režisors".

## Ārējās saites
Hordana

**Hordana** (, , ) ir municipalitāte Filipīnās, Rietumu Visaju reģionā, Gimarasas provinces administratīvais centrs. Atrodas Gimarasas salas rietumu daļā 7 km no Iloilo šauruma krasta. 

Agrāk zināma kā **Nagaba**, bet 1902. gadā pārdēvēta tagadējā vārdā par godu aizgādnim Jānim Kristītājam pēc Jordānas upes. Municipalitāte izveidota 1918. gadā, nodalot no Buenavistas municipalitātes. Vēlākos gados no Hordanas municipalitātes nodalītas teritorijas jaunveidojamām Nueva Valensijas, Sanlorenso un Sibunagas municipalitātēm.

## Atsauces

## Ārējās saites
Vusteras katedrāle

{
  "type": "ExternalData",
  "service": "geoshape",
  "ids": "Q1630367"
}


**Vusteras katedrāle** () jeb **Vusteras Kristus un Svētītās Jaunavas Marijas katedrāles baznīca** () ir no 1084. un 1504. gadam celta anglikāņu katedrāle, kas atrodas Anglijas rietumos, Vusteras pilsētā, Sevērnas upes kreisajā krastā. 680. gadā dibinātās Vusteras diecēzes galvenā baznīca.

Tā kā katedrāle celta gadsimtu laikā, tai ir daudzu arhitektūras stilu iezīmes, sākot no normaņu arhitektūras līdz perpendikulārajai gotikai. Katedrāles arhitektūra slavena ar normaņu kriptu, kapitula zāli un gotiskajām velvēm. Katedrāle restaurēta 19. gadsimta vidū. Katedrālē apglabāti karalis Džons Bezzemis, Velsas princis Arturs un premjerministrs Stenlijs Boldvins.


Worcester_Cathedral_Nave,_Worcestershire,_UK_-_Diliff.jpg
Worcester_Cathedral_Cloister,_Worcestershire,_UK_-_Diliff.jpg
Worcester_Cathedral_Crypt.jpg|Katedrāles kripta
Worcester_cathedral_005.JPG
Worcester_Cathedral_organ,_Worcestershire,_UK_-_Diliff.jpg
Worcester_Cathedral_Quire_Organ_and_Decorative_Ceiling.jpg
A_plan_of_Worcester_Cathedral_made_in_1836_(engraved_by_B.Winkles_after_a_drawing_by_Benjamin_Baud)..jpg


## Ārējās saites
*
Lielvara

thumb|Valstis ar ASV militārajām bāzēm un iekārtām
**Lielvara** (angļu: *superpower*) ir valsts vai pārnacionāla savienība, kurai ir dominējošs stāvoklis, ko raksturo spēja ietekmēt pasauli globālā mērogā. Tas tiek panākts, apvienojot ekonomisko, militāro, tehnoloģisko, politisko un kultūras varenību, kā arī diplomātisko un "maigās varas" ietekmi. Tradicionāli starp lielvarām dominē lielvalstis.

Otrā pasaules kara laikā šis termins pirmo reizi tika lietots attiecībā uz Amerikas Savienotajām Valstīm, Britu impēriju un Padomju Savienību. Pēckara dekolonizācijas gaitā Britu impērija zaudēja savas kolonijas, un kara dēļ novājinātā Apvienotā Karaliste kļuva atkarīga no ASV. Aukstā kara laikā par lielvarām uzskatīja ASV un PSRS. Pēc Aukstā kara beigām un PSRS sabrukuma 1991. gadā ASV kļuva par vienīgo pasaules lielvaru. Kopš 2010. gadu beigām un 2020. gadiem Ķīna tiek dēvēta par topošo vai pat jau izveidojušos lielvaru.

## Lielvaru kritēriji
Aukstā kara laikā terminu "lielvara" vienprātīgi attiecināja uz ASV un PSRS, taču zinātnieki nav vienisprātis par to, pēc kādiem kritērijiem šīs valstis atšķīrās no citām lielvalstīm. Tika izmantoti šādi kritēriji: 

* militārais spēks ("stingrā vara")
* spēja projicēt militāro spēku visā pasaulē
* kodolieroči
* ietekme uz citām valstīm un starptautiskajām organizācijām ("maigā vara")
* ekonomiskās spējas
* liels iedzīvotāju skaits
* ģeogrāfiskais mērogs
* zinātnes un tehnoloģiju attīstība
* kultūras līmenis

## Atsauces

## Ārējās saites
Tehnikums

**Tehnikums** ir izglītības iestāde, kura īsteno profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un kurai ir piešķirts profesionālās izglītības kompetences centra statuss. Profesionālās izglītības iestādes specializējas profesionālās tālākizglītības programmu īstenošanā, ļaujot iegūt piektā līmeņa profesionālo kvalifikāciju dažādās profesionālajās jomās.

Profesionālās kvalifikācijas eksāmeni ir būtiska sastāvdaļa tehnikumu darbībā un ļauj novērtēt profesionālo kompetenci un prasmes tajās kvalifikācijās, kurās tehnikums piedāvā izglītību. Iestāde saņem valsts budžeta finansējumu, ja atbilst akreditēta tehnikuma statusam. Tas ļauj veikt profesionālo izglītību attiecīgo jomu pedagogiem un nodrošināt metodisko atbalstu citām profesionālās izglītības iestādēm.

## Darbības mērķi
Tehnikumi ne tikai īsteno profesionālās tālākizglītības programmas, bet arī nodrošina profesionālās pilnveides izglītību esošajiem speciālistiem, lai tiem būtu iespēja uzlabot savas prasmes un kompetenci profesionālajās jomās, kurās tehnikumi piedāvā izglītību. Šīs programmas veicina izglītojamo personības attīstību un atbilstību darba tirgus prasībām.

Tehnikuma darbības mērķi ietver izglītības programmu stratēģiskās specializācijas, kas nodrošina nepieciešamos speciālistus tautsaimniecības attīstībai un veicina izglītojamo personības attīstību. Tehnikumi cieši sadarbojas ar uzņēmumiem, lai piedāvātu darba vidē balstītas mācības, kas ļauj studentiem iegūt praktiskas pieredzes. Tāpat tehnikumi piedāvā metodisko atbalstu citām profesionālās izglītības iestādēm un veicina pedagogu tālākizglītību.

## Latvijas izglītības iestādes
Profesionālās izglītības iestādes statuss "tehnikums" ir šādām Izglītības un zinātnes ministrijas padotībā esošām profesionālās izglītības iestādēm:
* Daugavpils Tehnoloģiju un tūrisma tehnikums
* Jelgavas tehnikums
* Kandavas Lauksaimniecības tehnikums
* Kuldīgas Tehnoloģiju un tūrisma tehnikums
* Latgales industriālais tehnikums
* Ogres tehnikums
* Profesionālās izglītības kompetences centrs "Liepājas Valsts tehnikums"
* Profesionālās izglītības kompetences centrs "Rīgas Valsts tehnikums"
* Rēzeknes tehnikums
* Rīgas Stila un modes tehnikums
* Saldus tehnikums
* Smiltenes tehnikums
* Valmieras tehnikums
* Ventspils tehnikums
* Vidzemes Tehnoloģiju un dizaina tehnikums
Turklāt, profesionālās izglītības iestādes statuss "tehnikums" ir arī valsts sabiedrībai ar ierobežotu atbildību "Rīgas Tūrisma un radošās industrijas tehnikums".

## Atsauces
Vikmestes pilskalns

**Vikmestes pilskalns** atrodas Vidzemē, Siguldas novada Siguldas pilsētas ziemeļos, uz ziemeļiem no Krimuldas, Vikmestes labajā krastā. Valsts nozīmes kultūras piemineklis.

Tas ir reljefa veidojums, ko norobežo 2 gravas ar stāvām nogāzēm, rietumu pusē nocietināts ar grāvi un valni. Plakuma izmēri — 75 x 55 metri. Pilskalna datējums — vēlais dzelzs laikmets. Izteiktas domas, ka pilskalnā atradās 13. gadsimtā minētā Kubesele. Pilskalnu aprakstījis Ernests Brastiņš, kurš atzīmē, ka pilskalnu dēvē par Suvorova kalnu, ģenerālgubernatora Aleksandra Suvorova vārdā, kurš uzturējies Krimuldā.

## Ārējās saites

* Vikmestes pilskalns portālā https://www.latvijas-pilskalni.lv/
Vidzemes ģerbonis

**Vidzemes vēsturiskās zemes ģerbonis** ir viens no pieciem oficiālajiem latviešu vēsturisko zemju ģerboņiem.

## Heraldiskais apraksts
Sarkanā laukā sudraba grifs ar tādu pašu zobenu labajā ķetnā.

## Vēsture
Vidzemes ģerboni izstrādāja mākslinieks Kārlis Krauze Riharda Zariņa vadībā, un tas apstiprināts 1930. gada 26. aprīlī ar Ministru prezidenta parakstītajiem noteikumiem par Latvijas apgabalu ģerboņiem.

## Skatīt arī
* Livonijas hercogistes ģerbonis

## Atsauces
Mažī ezers

**Mažī ezers** () ir dabisks saldūdens ezers Mali rietumos. Ezers 2013. gadā iekļauts Rāmsaras konvencijas aizsargājamo vietu sarakstā. Ezers ir ievērojams ar bioloģisko daudzveidību. Svarīga ūdensputnu vieta. Šeit uzturas prīkšķe, garkaklis, brūnais ibiss, rudais gārnis.

## Ārējās saites
* Ramsar Sites Information Service
Liza Loringa

**Liza Loringa** (; dzimusi **Liza Enna Desinsesa** (*Lisa Ann DeCinces*) , mirusi ) bija amerikāņu aktrise.

Vislabāk zināma pēc Vensdejas Adamsas lomas situāciju komēdijseriālā "Adamsu ģimene" (*The Addams Family*, 1964—1966), ko atveidoja sešu gadu vecumā. Viņas pirmā loma bija trīs gadu vecumā. Filmējusies dažādos seriālos un B klases slešera filmās.

Loringa mira pēc smadzeņu insulta 64 gadu vecumā .

## Atsauces

## Ārējās saites
Kārlis Gailis (1888—1960)

**Kārlis Gailis** (; 1888—1960) bija latviešu revolucionārs un padomju valsts un tiesu darbinieks.

## Dzīvesgājums
Dzimis 1888. gadā Vecgulbenes pagastā.

1906. gadā iestājās Latvijas Sociāldemokrātijā, darbojās Sanktpēterburgas lielinieku izdevniecībā *«Прибой»* ("Banga", dibināta 1912. gadā), avīzē ''«Правда»'', žurnālā *«Вопросы страхования»* ("Apdrošināšanas Jautājumi"). Bija Latvijas Sociāldemokrātijas Centrālkomitejas pārstāvis Krievijas Impērijas Valsts Domes IV sasaukuma lielinieku frakcijā.

Pēc Februāra revolūcijas K. Gailis bija Valmieras, pēc tam Petrogradas Padomes loceklis. Deleģēts I Viskrievijas Strādnieku un kareivju deputātu padomju kongresam, kurā ievēlēts par Viskrievijas Centrālās izpildkomitejas locekli. Viens no 12. armijas Kara revolucionārās komitejas izveidotājiem. KSDS(b)P VI kongresa, II Viskrievijas Strādnieku un kareivju deputātu padomju kongresa delegāts.

Oktobra revolūcijas Petrogradas bruņotās sacelšanās dalībnieks. Petrogradas Kara revolucionārās padomes un Petrogradas Kara apgabala štāba darbinieks. Iskolata loceklis, Latvijas Komunistiskās partijas CK loceklis un Latvijas Darba Tautas komisārs LSPR laikā. Pārstāvēja Latviju Kominternes I kongresā. KPFSR Tautību lietu Tautas komisariāta kolēģijas loceklis, KPFSR Augstākās tiesas Prezidija loceklis, vēlāk PSRS Augstākās tiesas loceklis.

1933.—1939. gadā PSRS AT Transporta kolēģijas loceklis, 1939.—1952. gadā KPFSR AT galvenais padomnieks. Kopš 1952. gada pensijā, nomiris 1960. gadā Maskavā.
Varikocēle

**Varikocēle** ir patoloģiska vēnu pinuma palielināšanās (piepampšana) vīriešu sēklinieku maisiņā (embrioloģiski analoga vēnu pinuma sāpīgu pietūkumu sievietēm sauc par iegurņa sāpju sindromu). Šis vēnu pinums (*plexus pampiniformis*) novada asinis no sēkliniekiem atpakaļ uz sirdi. Asinsvadi sākas vēderā un virzās uz leju pa cirkšņa kanālu kā daļa no spermas vada virzienā uz sēklinieku. Varikocēle sastopama aptuveni 15% līdz 20% vīriešu, un tās sastopamība palielinās līdz ar vecumu.

## Pazīmes un simptomi
Varikocēli var pamanīt kā mīkstus kunkuļus, parasti virs sēklinieka un galvenokārt sēklinieku maisiņa kreisajā pusē. Var būt arī labās puses un divpusēja varikocēle. Vīrieši ar varikocēli var sajust sāpju vai smaguma simptomus sēklinieku maisiņā. Lielas varikocēles izpaužas kā palielinātu vēnu pinums, un to var raksturot kā "tārpu maisu". Varikocēli dažreiz atklāj, izmeklējot vīriešu neauglības cēloņus.

## Cēlonis
thumb| Šķērsgriezums, kas parāda sēklinieku tīklveidīgo vēnu pinumu (''plexus pampiniformis'')
Ir trīs galvenās teorijas par anatomisko cēloni; pirmais ir saistīts ar vēnu ģeometriju, kur vēna kreisajā pusē savienojas ar lielāku izplūstošo vēnu taisnā leņķī, kas ir problemātiska tendence; otrs ir tas, ka sēklinieku vēnu vārstuļi, kuriem ir jānovērš atpakaļplūsma, nedarbojas (venoza nepietiekamība), kas izraisa bezvārstu tīklveida pinuma pietūkumu un saspiešanos; trešais ir saistīts ar pārmērīgu spiedienu augšteces artērijās, ko izraisa nieru vēnu kompresijas sindroms (ICD-10:Q64.8).

## Patofizioloģija
Bieži vien lielākās bažas saistībā ar varikocēli rada tās ietekme uz vīriešu auglību. Saikne starp varikocēli un neauglību nav skaidra. Daži vīrieši ar šo stāvokli ir auglīgi, dažiem ir normālas formas spermatozoīdi, kas normāli pārvietojas, bet tiem ir traucēta funkcija, un dažiem ir spermatozoīdi ar neparastu formu vai kuri slikti kustas. Teorijas par to, kā varikocēle ietekmē spermas darbību, ietver bojājumus, ko izraisa pārmērīgs siltums, ko izraisa asins uzkrāšanās un spermas oksidatīvais stress.

Tabakas smēķēšana un mutācijas gēnā, kas ekspresē glutationa S-transferāzi Mu 1, vīriešus pakļauj neauglības riskam; šie faktori var arī palielināt risku, ka varikocēle ietekmēs auglību.

## Diagnoze
Pēc tam, kad tiek atklāts pietūkums, varikocēli var apstiprināt ar sēklinieku maisiņa ultraskaņas izmeklējumu, kas uzrāda tīklveida pinuma asinsvadu paplašināšanos, kas ir lielāka par 2 mm.

## Atsauces
Viļņas Pestītāja katoļu baznīca

{
  "type": "ExternalData",
  "service": "geoshape",
  "ids": "Q11043843"
}

**Viļņas Pestītāja baznīca** () ir 18. gadsimta sākumā uzbūvēts baroka stila Romas katoļu dievnams, kas atrodas Lietuvas galvaspilsētas Viļņas Antakalņa rajonā. Baznīca ir nacionālas nozīmes Lietuvas valsts kultūras piemineklis (unikālais kods — 759).

Baznīcu, kas ir trinitāriešu klostera ansambļa sastāvdaļa, dibinājis Lietuvas lielhetmanis Kazimirs Sapiega (*Kazimierz Jan Sapieha/Kazimieras Jonas Sapiega/Казімір Ян Сапега*, 1637/1638 — 1720). Tā uzcelta 1717. gadā un bija Sapehu dzimtas rezidences sastāvdaļa. Baznīcas pagrabos tika izbūvēta Sapehu dzimtas kripta. 1864. gadā (pēc citām ziņām 1865. gadā) baznīcu atdeva pareizticīgajiem, bet klostera ēkās iekārtoja kazarmas. 1919. gadā baznīca bija atgriezta katoļiem un kalpoja kā poļu kara hospitāļa baznīca. PSRS okupācijas gados baznīca atradās Padomju armijas kazarmu teritorijā un tika izmantota kā noliktava. Pēc PSRS armijas izvešanas atdota ticīgajiem. 2000. gadā no jauna iesvētīta. 


Interior_of_the_Church_of_Jesus_the_Redeemer_in_Vilnius_2.jpg
Church_of_Jesus_the_Redeemer_and_the_Trinitarian_Monastery_in_Vilnius,_Lithuania_in_2008.jpg


## Ārējās saites
*Ieraksts Lietuvas kultūras vērtību reģistrā
Livonijas hercogistes ģerbonis

**Livonijas hercogistes** bija Pārdaugavas Livonijas hercogistes ģerbonis. 

## Heraldiskais apraksts
Sarkanā laukā uz labo pusi ejošs ar zeltu kronēts sudraba grifs ar zobenu labajā ķetnā, kam uz krūtīm monogramma "SA". 

## Vēsture
1566. gada beigās Lietuvas Seimā Grodņā tika noslēgta Livonijas un Lietuvas reālūnija (*Privilegium Unionis cum Magno Ducatu Lithuania*) jeb "Grodņas ūnija", ko 10. decembrī Cēsu pilī ratificēja. Pirms tam grifs bija viens no heraldiskajiem simboliem Rīgas arhibīskapa Brandenburgas Vilhelma ģerbonī. 1566. gada 26. decembrī  hercogistei piešķīra jaunu ģerboni, kas kļuva par pamatu Hodkeviču dzimtas ģerbonim.

## Skatīt arī
* Kurzemes un Zemgales hercogistes ģerbonis

## Atsauces
Sebuāņi

**Sebuāņi** (pašnosaukums — *mga Sugbuanon*) ir visaju tauta Filipīnās. Runā sebuāņu valodā.

Lielākā daļa sebuāņu ir Romas katoļi, un daudzi lauku apvidos katolicismu apvieno ar vietējo tautas reliģiju. Neliela daļa sebuāņu ir musulmaņi. Skaits — 8 683 525 cilvēki (2020).

## Atsauces

## Ārējās saites
Uzbrukums Baltajam namam

**"Uzbrukums Baltajam namam"** () ir 2013. gada ASV spraiga sižeta trillera filma, kuras režisors ir Rolands Emerihs. Filmā galvenās lomas atveido Čenings Teitums, Džeimijs Fokss, Megija Jillenhola, Džeisons Klārks, Ričards Dženkinss un Džeimss Vudss.

Filma stāsta par policistu, kurš cenšas izglābt gan savu meitu, gan ASV prezidentu, kad teroristi uzbrūk Baltajam namam.

Filmas "Uzbrukums Baltajam namam" pirmizrāde notika  un to izplatīja *[[Sony Pictures Releasing]]*. Filma saņēma dalītas kritiķu atsauksmes, kritizējot klišejisko scenāriju, bet slavējot aktierspēli un spriedzes ainas. Filma nopelnīja 205,4 miljonus ASV dolāru pie 150 miljonu budžeta. Šī bija viena no divām 2013. gada filmām, par teroristu uzbrukumu Baltajam namam, otrai no tām, "Olimpa krišana", pirmizrāde bija trīs mēnešus vēlāk. Tīmekļa vietnē *[[Rotten Tomatoes]]* filmai ir 51% vērtējums.

## Atsauces

## Ārējās saites